Nariadenie Komisie (EHS) č. 2730/81
zo 14. septembra 1981,
ustanovujúce zoznam agentúr v dovážajúcich nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené Aktom o pristúpení Grécka, najmä na jej články 13 (3) a 17 (4),
keďže článok 14 nariadenia Komisie (EHS) č. 2729/81 zo 14. septembra 1981, ktorým sa ustanovujú osobitné pravidlá pre implementáciu systému dovozných a vývozných licencií a stanovovanie náhrad za mlieko a mliečne výrobky [2] vopred stanovuje, že výberové konania môžu byť uznané, iba ak sú vyhlásené niektorou zo štátnych agentúr alebo orgánov riadených verejným právom a uvedených na zozname, ktorý sa vypracuje;
keďže so zreteľom na obchodné zvyklosti v dovážajúcich krajinách v minulosti a na základe najnovších informácií, ktoré má Komisia k dispozícii, možno tento zoznam vypracovať tak, ako je uvedený v prílohe;
keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Zoznam agentúr vyhlasujúcich výberové konania v nečlenských krajinách, ako je to uvedené v článku 14 nariadenia (EHS) č. 2792/81, je uvedený v prílohe.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Uplatňuje sa od 1. novembra 1981.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 14. septembra 1981